“Barselona” “Real”ning 46 yillik rekordini takrorladi

Ispaniya chempionati 28-turida “Barselona” o`z maydonida “Valensiya” bilan to`qnash keldi va 4:2 hisobida zafar quchdi.
Mazkur uchrashuvning 44-daqiqasidan boshlab kataloniyaliklar 1 kishi ko`p bo`lib harakat qildi va 1970/71 yillar qayd etilgan rekordni takrorladi, deb yozadi Sports.uz nashri. 
Kataloniyaliklar safida mavsum boshidan buyon La Liga doirasida bironta ham futbolchi qizil kartochka olmadi. Avval bundan natijani faqatgina “Real” 1970/71 yilgi mavsumda qayd etgandi. 
“Barselona”ga qarshi o`yinlarda raqib jamoalarning 6 futbolchisi chetlatilgan bo`lsa, mavsum boshidan buyon Luis Enrike jamoasi foydasiga 5 ta penalti belgilandi.